PolyAgent/wiki_georgian_en_parallel_20231101 huggingface dataset:
მარიო დრაგი

მარიო დრაგი (დ. 3 სექტემბერი, 1947, რომი) — იტალიელი ეკონომისტი, ბანკირი და პოლიტიკოსი. იტალიის პრემიერ-მინისტრი 2021 წლის 13 თებერვლიდან 2022 წლის 22 ოქტომბრამდე.
ევროპის ცენტრალური ბანკის პრეზიდენტი 2011-2019 წლებში. ფინანსური სტაბილურობის ბორდის თავმჯდომარე 2009-2011 წლებში. იტალიის ცენტრალური ბანკის გუბერნატორი 2005-2011 წლებში.
დამთავრებული აქვს საპიენცის უნივერსიტეტი. არის მასაჩუსეტსის ტექნოლოგიის ინსტიტუტის ეკონომიკის ფილოსოფიის დოქტორი.
იტალიის პრემიერ-მინისტრი
დრაგის კანდიდატურას და მის მიერ წარდგენილ კაბინეტს მხარი დაუჭერა ექვსმა პოლიტიკურმა პარტიამ. 2021 წლის 13 თებერვალს დრაგი შეხვდა პრეზიდენტ სერჯო მატარელას. ამავე დღეს დრაგიმ დაიკავა პრემიერ-მინისტრის თანამდებობა. თანამდებობაზე ჩაანაცვლა ჯუზეპე კონტე.
პირადი ცხოვრება
1973 წელს დრაგი დაქოწინდა სერენა კაპელოზე, ინგლისური ლიტერატურის ექსპერტზე. ჰყავთ 2 შვილი, ფედერიკა და ჯაკომო. დრაგი არის კათოლიკე, იგნატიუს ლოიოლას იდეების მიმდევარი. დრაგი არის საფეხბურთო კლუბ „რომას“ მხარდამჭერი და უყვარს კალათბურთი. არის თელ-ავივისა და პადუის უნივერსიტეტების საპატიო დოქტორი.
რესურსები ინტერნეტში
სქოლიო
იტალიელი ეკონომისტები
იტალიის პრემიერ-მინისტრები
ეეკატლი

ეეკატლი, კატლი — „ქარი“, აქტეკების მითოლოგიაში ქარების ღმერთი, ასოცირდება დასავლეთთან. ითვლება კეცალკოატლის ერთ-ერთ განსახიერებად (ეეკატლ-კეცალკოატლი, Ehecatl-Quetzacoatl).
ეეკატლთან, როგორც კეცალკოატლის იპოსტასთან, აკავშირებენ მეორე, ან ქარიანი, მზის ეპოქას („ეეკატონატიუჰი“), რომელიც გაგრძელდა 4010 წელი.
სხვა ვერსია ეეკატლს აკავშირებს სამყაროში სიყვარულის გაჩენასთან მას შემდეგ, რაც მან შეიყვარა მოკვდავი ქალი.
ეეკატლს გამოსახავენ მოცეკვავე არსების სახით, ფრინველის (იხვის) წითელი ნისკარტით. ცენტრალურ მექსიკაში ზოგჯერ ქარიშხლებსა და ძლიერ ქარებს დღემდე „ეეკაკოატლს“ უწოდებენ.
ეეკატლისადმი მიძღვნილია მრგვალი ტაძარი კალიშტლაუაკა
რესურსები ინტერნეტში
ძველი მესოამერიკა
აცტეკების ღმერთები
კერეკები

კერეკები — მცირე ეთნიკური ჯგუფი რუსეთში. 2002 წლის აღწერით კერეკად დაასახელა თავისი თავი მხოლოდ 8 ადამიანმა.
კერეკები საკუთარ თავს უწოდებენ ანკალგაკკუს. ჩუქჩები მათ უწოდებენ კერეკიტს, აქედან წარმოსდგა დღეს მიღებული სახელწოდება. კერეკები ცხოვრობენ ჩუქჩების გარემოცვაში და მათი მხრიდან განიცდიდნენ უძლიერეს ასიმილაციას.
კერეკები ძველთაგანვე განსახლდნენ ბერინგის ზღვისა და ჩუკოტკის ზღვის სანაპიროზე, ანადირის ლიმანიდან მდინარე ოპუკის შესართავამდე (კამჩატკის გეოგრაფიული საზღვრის ჩრდილოეთამდე). არქეოლოგიური მონაცემები მოწმობენ, რომ ძველი კერეკების დასახლებების კვალი აღინიშნება სამხრეთითაც, კამჩატკაზე ოლიუტორის კონცხამდე. კერეკები აწარმოებდნენ დამდგარი ცხოვრების წესს, საქმიანობდენ თევზჭერით, ფრინველებზე, ზღვის და ბეწვიან ცხოველებზე ნადირობით.
რესურსები ინტერნეტში
The Red Book of the Peoples of the Russian Empire -- Kereks
რუსეთის ხალხები
აზიის ხალხები
გადაშენების პირას მყოფი ხალხები
დამფუძნებელი კრება

დამფუძნებელი კრება შეიძლება აღნიშნავდეს:
დამფუძნებელი კრება — წარმომადგენლობითი და საკანონმდებლო ორგანო საფრანგეთში
დამფუძნებელი კრება — წარმომადგენლობითი დაწესებულება რუსეთში
დამფუძნებელი კრება — წარმომადგენლობითი დაწესებულება საქართველოში
ევროპული სოლიდარობა

ევროპული სოლიდარობა — პოლიტიკური პარტია უკრაინაში. მისი ფესვები მოდის საპარლამენტო ჯგუფი „სოლიდარობიდან“ რომელიც 2000 წლიდან არსებობდა უმაღლეს რადაში, და მას შემდეგ არსებობა განაგრძო სხვადასხვა ფორმით, როგორც პეტრო პოროშენკოს პოლიტიკურმა გუნდმა. 2014 წლის უკრაინის საპარლამენტო არჩევნებში პარტიამ თავისი მაშინდელი სახელწოდებით „პეტრო პოროშენკოს ბლოკი“ მოიპოვა 132 მანდატი 423 ადგილიან რადაში და პირველი ადგილი დაიკავა.
2015 წლის აგვისტოში პარტიაში გაერთიანდა „უკრაინის დემოკრატიული ალიანსი რეფორმებისათვის“ (უდარი). 2019 წლის მაისში „უდარი“ გამოეყო პარტიას. 2017 წლის ოქტომბრის მონაცემებით პარტიას 30 000-მდე წევრი ჰყავს. პარტიის წევრებად არ მიიღებიან ვიქტორ იანუკოვიჩის „რეგიონების პარტიის“ ყოფილი წევრები. 2019 წლის საპარლამენტო არჩევნებში პარტიამ 25 მანდატი მოიპოვა, აქედან 23 პროპორციული, ხოლო 2 მაჟორიტარული სისტემით.
რესურსები ინტერნეტში
სქოლიო
უკრაინის პოლიტიკური პარტიები
ლიდჯივიუ (უისკონსინი)

ლიდჯივიუ (უისკონსინი)
ლიდჯივიუ — ქალაქი აშშ-ში, უისკონსინის შტატში, შედის ბრაუნის ოლქის შემადგენლობაში.
2000 წლის აღწერის მონაცემებით, ქალაქის მოსახლეობა 3 363 ადამიანს შეადგენდა. სიმჭიდროვე 73.7 კაცი/კმ².
ფართობი 46.0 კმ².
იხილეთ აგრეთვე
აშშ-ის ქალაქების სია მოსახლეობის მიხედვით
რესურსები ინტერნეტში
ოფიციალური საიტი
ბრაუნის ოლქის ქალაქები
ანტონ მარტყოფელი

ანტონ მარტყოფელი, ანტონ მარტოდმყოფელი, ანტონ მესვეტე — ღვთაების მამათა მონასტრის დამაარსებელი, ერთი ასურელი მამათაგანი. ხსენების დღეა 19 იანვარი (ახ. სტ. 1 თებერვალი).
საქართველოში მოვიდა ქალაქ ედესიდან VI საუკუნის შუა წლებში. განმარტოებით ცხოვრების გამო უწოდეს „მარტოდმყოფელი“. ფიქრობდნენ, რომ მისი სახელისაგან წარმოდგა სოფელ მარტყოფის სახელწოდება. ანტონ მარტყოფელმა საქართველოში სამისიონერო მოგზაურობის დროს მრავალი წარმართი გააქრისტიანა. მას ძველთაგანვე მიაწერდნენ ქალაქ ედესიდან ხელთუქმნელი საუფლო ხატის ჩამოტანას და ამას განსაკუთრებულ ეროვნულ დამსახურებად უთვლიდნენ. ეს ლეგენდა ფართოდ გამოიყენა კათოლიკოსმა არსენ ბულმაისიმისძემ თავის პატრიოტულ ჰიმნოგრაფიაში. ცნობები ანტონ მარტომყოფელის შესახებ ჩართულია სხვა ასურელ მამათა ცხოვრებაში. ცალკე თხზულება მის შესახებ (გადაკეთებული XII-XIII სს.) ჩართულია „ქართლის ცხოვრების“ ანასეულ ნუსხაში (XV ს.).
იხილეთ აგრეთვე
მარტყოფი
მარტყოფის ღვთაების მონასტერი
წყარო
ასურელ მოღვაწეთა ცხოვრების წიგნთა ძველი რედაქციები, ილ. აბულაძის გამოც., თბ., 1955;
ძველი ქართული აგიოგრაფიული ლიტერატურის ძეგლები, წგნ., 4, თბ., 1968
ლიტერატურა
კეკელიძე კ., ქართული ლიტერატურის ისტორია, ტ. 1, თბ., 1960;
ჯავახიშვილი ივ., ქართველი ერის ისტორია, წგნ., 1, თბ., 1951
List of Atari 5200 games

List of Atari 5200 games
This is a complete list of Atari 5200 games. In total, games were officially released for the Atari 5200 Super System. Gremlins was the last game released by Atari for the 5200. This list excludes any hobbyist-developed games. See Lists of video games for related lists.
Games
See also
List of Atari 2600 games
List of Atari 7800 games
Lists of video games
Notes
References
Atari 5200
Atari 5200 games
Atari
ჩიხორის ბრძოლა (1732)

ჩიხორის ბრძოლა (1732)
ჩიხორის ბრძოლა — 1732/1734 წელს მომხდარი ბრძოლა იმერეთის სამეფოსა და სამეგრელოს სამთავროს შორის. იმერლებმა გაიმარჯვეს ამ ბრძოლაში და ტყვედ ჩაიგდეს სამეგრელოს მთავარი ოტია დადიანი.
1730 წელს ოტია დადიანი აუჯანყდა ოსმალების ბატონობას და მონაწილეობა არ მიიღო მათ ლაშქრობაში, რომელიც ჩრდილოეთ-აღმოსავლეთ შავიზღვისპირეთში მცხოვრები მთიელების დამორჩილებას ისახავდა მიზნად. ამის გამო ოსმალებმა ოდიშის სამთავრო დაარბიეს და ილორის წმინდა გიორგის ეკლესია დაწვეს. თურქთა ამ ლაშქრობაში იმერეთის მეფე ალექსანდრე V მონაწილეობდა. შურის საძიებლად ოტია დადიანი იმერეთის ფეოდალთა ჯგუფს, აბაშიძესა და რაჭის ერისთავს დაუკავშირდა და მამუკა ბატონიშვილის ტახტზე აყვანა გადაწყვიტა. იმერეთის მეფეს მიემხრნენ ლევან აბაშიძე, მამია IV გურიელი, ბარის ერისთავი გედევანი, მერაბ წულუკიძე და სხვანი. 1732/1734 წელს იმერეთსა და სამეგრელოს შორის ჩიხორთან გამართულ ბრძოლაში ოტია დადიანი დაიჭრა და ტყვედ ჩავარდა. იგი იძულებული გახდა იმერეთის მეფისთვის საჭილაო და სამიქელაო დაეთმო. ტყვეობიდან გათავისუფლების შემდეგ დადიანმა კვლავ გააგრძელა იმერეთის მიმართ მტრული პოლიტიკის გატარება.
თარიღი
ბრძოლის სავარაუდო თარიღია 1732 წელი, თუმცა ზოგი ისტორიკოსი ჩიხორის ბრძოლას 1734 წლით ათარიღებს.
სქოლიო
იმერეთის მეფეების ისტორია
ჩიხორი - ქართლის ცხოვრების ტოპოარქეოლოგიური ლექსიკონი
საქართველოს ბრძოლები
XVIII საუკუნის ბრძოლები
ნიულაკიტა

ნიულაკიტა — ტუვალუს კუნძულების ყველაზე სამხრეთით მდებარე კუნძული წყნარ ოკეანეში, პოლინეზიაში. იგი მდებარეობს 270 კმ-ით სამხრეთში ფუნაფუტიდან. შედის ტუვალუს ადმინისტრაციული ერთეულის — ნიუტაოს კუნძულოვან საბჭოში.
გეოგრაფია
კუნძულს აქვს ოვალური ფორმა. სიგრძე — დაახლოებით 1 კმ. ხმელეთის ფართობია — 0,42 კმ².
ისტორია
ნიულაკიტას პირველი ევროპელი აღმომჩენი 1595 წელს გახდა ესპანელი ზღვაოსანი ალვარო მენდანია დე ნეირა და მას სახელად დაარქვა La Solitaria. ხელმეორედ ნიულაკიტა მხოლოდ 1821 წელს აღმოაჩინა ამერიკელმა ჯორჯ ბარეტმა. XIX საუკუნეში კუნძულზე მოიპოვებდნენ გუანოს. 1944 წელს ბრიტანეთის იმპერიის მთავრობამ მიჰყიდა ნიულაკიტა ავსტრალიის კომპანიას. ამავე დროს კუნძულზე გადმოასახლეს ოჯახთა გარკვეული რაოდენობა ნიუტაოს კუნძულიდან, რომლებიც ნიულაკიტაზე დაკავებული იყვნენ ქოქოსის პალმის გაშენებით. დღეისათვის კუნძული ტუვალუს ნაწილია.
მოსახლეობა
2002 წლის აღწერის მონაცემებით ნიულაკიტას მოსახლეობის რაოდენობა შეადგენდა სულ 35 ადამიანს.
ადმინისტრაციული დაყოფა
ნიულაკიტას კუნძული შედის ტუვალუს ადმინისტრაციული ერთეულის — ნიუტაოს კუნძულოვან საბჭოში, რომელშიც 2002 წლის აღწერის მონაცემებით მოსახლეობის რაოდენობა შეადგენდა 698 ადამიანს.
სქოლიო
ტუვალუ
ტუვალუს კუნძულები
წყნარი ოკეანის კუნძულები
ოკეანეთის კუნძულები
FarmVille

FarmVille — რეალური დროის ფერმის სიმულატორი, რომელიც შექმნა Zynga-მ. მისი თამაში შესაძლებელია სოციალური ქსელ Facebook-ის საიტზე. თამაში აძლევს საშუალებას Facebook-ის წევრებს, რომ მოაწყონ თავიანთი ვირტუალი ფერმა თავისი გემოვნებით: დარგან სხვადასხვა ნარგავები, გაზარდონ და შემდეგ აიღონ მოსავალი, იყიდონ/გაზარდონ ცხოველები, ნაგებობები, ხეები და მრავალი სხვა. მას შემდეგ, რაც იგი გამოჩნდა Facebook-ზე 2009 წლის ივნისს, FarmVille გახდა Facebook-ის ყველაზე პოპულარული თამაში. 2010 წლის იანვარს, თამაშს ჰყავდა 73.8 მილიონი აქტიური მოთამაშე. FarmVille-ის გამოსცეს, როგორც Facebook-ის ასევე პუპულარული თამაშის, Farm Town-ის დუბლიკატი. თამაშში მეგობრების სახით შეგიძლიათ დაიმატოთ ფერმის მეზობლები.
თამაშის დაწყებისას, უპირველეს ყოვლისა, უნდა აირჩიეთ ავატარი და თქვენი სურვილის მიხედვით გაალამაზოთ. შემდეგ უნდა დარგოთ მარცვლეულობა, ხეები, იყიდოთ და გაზარდოთ ცხოველები, ააშენოთ სხვადასხვა დანიშნულების სახლები. ასევე იმისთვის, რომ გაგიადვილდეთ თესვა და მოსავლის აღება, შესაძლებელია სპეციალური მანქანის ყიდვა. შესაძლებელია მრავალი დეკორაციის გაკეთებაც. თამაშის მთავარი მიზანი XP-ის მომატებაა, რომლის მეშვეობით გემატებათ LVL და გადადიხართ შემდეგ ეტაპზე. ყოველ ახალ ეტეპზე, საშუალება გეძლევათ იყიდოთ ახალი მარცვლეულობა, ხეები და სხვა. ასევე მნიშვნელოვანია მონეტები (თამაშში coin), რომლის მეშვეობითაც ხდება ვაჭრობა.
სქოლიო
რესურსები ინტერნეტში
FarmVille Facebook-ზე
2009 წლის ვიდეო თამაშები
Facebook-ის თამაშები
Millares

Millares (Catalan: Millars) is a municipality in the comarca of Canal de Navarrés in the Valencian Community, Spain.
References
Municipalities in the Province of Valencia
Canal de Navarrés
Rhytidoponera foveolata

Rhytidoponera foveolata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Rhytidoponera-ს გვარიდან. მიეკუთვნება Ectatomminae-ს ქვეოჯახს..
სქოლიო
ჭიანჭველები
კოკა (ჭურჭელი)

კოკა (ჭურჭელი)
კოკა, სითხის საწყაო საქართველოში X საუკუნიდან. მისი ტევადობა სხვადასხვა კუთხეში სხვადასხვა იყო. XIII საუკუნის შუა ხანიდან გვხვდება 24-ლიტრიანი კოკა, ხოლო XVI-XVIII საუკუნეებში 8-16 ლიტრიანიც. ლიტრის ზრდის გამო საუკუნეთა მანძილზე კოკის ტევადობაც იზრდებოდა. XIII საუკუნეში 24-ლიტრიანი კოკა 23 ლ იტევდა, XVI-XVII საუკუნეებში დასავლეთ საქართველოში კი -050 ლ და მას მრთელიც ეწოდებოდა. XVIII საუკუნის აღმოსავლეთ საქართველოში 10-ლიტრიანი კოკა „სწორ“ (კანონიკურ) კოკად ითვლებოდა (ტევადობა — 4 ჩაფი ან 30-34 ლ). დასავლეთ საქართველოში „სწორი“ კოკა 12-ლიტრიანი იყო (ტევადობა 36-37 ლ). 12-ლიტრიანი კოკის ნახევარს მენახევრე ერქვა. XIX საუკუნის 30-იანი წლების აღმოსავლეთ საქართველოში კოკა 12 თუნგით განისაზღვრებოდა.
ლიტერატურა
ჭურჭელი
პასკალ მენიე

პასკალ მენიე (დ. 1953 წლის 19 მარტი) — საფრანგეთის რესპუბლიკის VIII საგანგებო და სრულუფლებიანი ელჩი საქართველოში 2016-2020 წლებში.
განათლება
პასკალ მენიე სწავლობდა პარიზის პოლიტიკური კვლევების ინსტიტუტში. მოგვიანებით სწავლა გააგრძელა აღმოსავლურ ენათა და ცივილიზაციათა სახელმწიფო ინსტიუტუტში (იაპონური და რუსული სპეციალიზაციით). გავლილი აქვს საგარეო საქმეებში უმაღლესი რანგის მრჩეველის სპეციალური მომზადება.
კარიერა
1973 წლის 1 დეკემბერს დაშვებულ იქნა საფრანგეთის საგარეო საქმეთა მდივნების შესარჩევ კონკურსში მონაწილეობის მისაღებად. 1974 -1975 წლებში მსახურობდა საფრანგეთის შეიარაღებულ ძალებში. 1975-1977 წლებში მუშაობდა საფრანგეთის საელჩოში ტოკიოში, მესამე მდივნად. 1997-1978 წლებში მუშაობდა საფრანგეთის საელჩოში პრაღაში, მეორე მდივნად, ხოლო 1978-1980 წლებში საფრანგეთის საელჩოში პრაღაში, პირველ მდივნად. პირველ მდივნად გააგრძელა მუშაობა 1980-1982 საფრანგეთის საელჩოში სტოკჰოლმში. მოგვიანებით, 1980 წელს, მან დაიკავა შვედეთში საფრანგეთის საელჩოს მეორე მრჩეველის თანამდებობა. 1982-1985 წლებში დაბრუნდა საფრანგეთში, სადაც საგარეო საქმეთა სამინისტროს ევროპის დეპარტამენტში მუშაობდა. 1985-1988 წლებში საფრანგეთის საელჩოში ვარშავაში, პირველ მრჩევლად მუშაობდა.
1988 - 1989 წლებში დროებით მივლინებული იყო საფრანგეთის მრეწველობის და ტერიტორიული მოწყობის
სამინისტროში. 1989-1992 წლებში დაუბრუნდა საგარეო საქმეთა სამინისტროს აზიისა და ოკეანიის დეპარტამენტს და დაიკავა შორეული აღმოსავლეთის დირექტორის მოადგილე. 1993 წელს დაინიშნა მრეწველობისა და საგარეო ვაჭრობის მინისტრის კაბინეტში დიპლომატიურ მრჩევლად. 1993-1995 წლებში დროებით იყო დროებით მივლინებული კომპანია Thomson-ის საერთაშორისო ფინანსური საქმეების სამმართველოში.
1995 წლის აპრილიდან მუშაობდა კერძო სექტორში. 2000-2012 წლებში მუშაობდა კომპანია Thales-ის დაწესებულებების დირექტორი ევროპაში.
2012 წელს დაბრუნდა დიპლომატიურ სამსახურში და დაინიშნა საფრანგეთის რესპუბლიკის ელჩად ბაქოში.
2016 წლის 4 მარტს საფრანგეთის რესპუბლიკის ელჩმა პასკალ მენიემ საქართველოს საგარეო საქმეთა მინისტრს მიხეილ ჯანელიძეს რწმუნებათა სიგელების ასლი გადასცა. გაცნობის ცერემონიის შემდეგ, მიხეილ ჯანელიძემ ფრანგ დიპლომატს მიულოცა ახალ თანამდებობაზე დანიშვნა და წარმატებები უსურვა მომავალ საქმიანობაში. მინისტრმა და ახლადდანიშნულმა ელჩმა შეხვედრაზე განიხილეს საფრანგეთსა და საქართველოს შორის თანამშრომლობის გაღრმავების პერსპექტივები და რამდენიმე მიმდინარე საკითხი, როგორიცაა საქართველოს ევროპული და ევროატლანტიკური ინტეგრაცის პროცესი და საქართველოს ოკუპირებულ ტერიტორიებზე არსებული ვითარება.
სქოლიო
საფრანგეთის ელჩები საქართველოში
კარმირგიუღი

კარმირგიუღი — სოფელი სომხეთში, გეღარქუნიქის პროვინციაში. 2008 წლის მონაცემებით, მოსახლეობა 5 986 ადამიანს შეადგენდა, სიმჭიდროვე 748 ადამიანი კმ²-ზე. ფართობი 8 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
გეღარქუნიქის პროვინციის სოფლები
NGC 2342

NGC 2342 — გალაქტიკა ტყუპების თანავარსკვლავედში. აღმოჩენის თარიღია 1864 წლის 10 ნოემბერი. ეს ობიექტი შედის ახალ საერთო კატალოგში.
იხილეთ აგრეთვე
მესიეს ობიექტების სია
ახალი საერთო კატალოგი
რესურსები ინტერნეტში
ინფორმაცია ინგლისურად და ფრანგულად ორიგინალი ახალი საერთო კატალოგიდან
გალაქტიკები
ტყუპების თანავარსკვლავედი
მერი დავითაშვილი

მერი დავითაშვილი
მერი (მარიამ) შალვას ასული დავითაშვილი (დ. 13 მარტი, 1924, თბილისი — გ. 17 თებერვალი, 2014) — ქართველი კომპოზიტორი, საქართველოს სსრ სახალხო არტისტი (1979). შოთა რუსთაველის სახელობის სახელმწიფო პრემიის ლაურეატი (1981). თბილისის საპატიო მოქალაქე (2011).
1946 წელს დაამთავრა თბილისის ვანო სარაჯიშვილის სახელობის სახელმწიფო კონსერვატორია (ხელმძღვანელი პროფესორი ანდრია ბალანჩივაძე), 1968–1992 წლებში იყო საქართველოს კომპოზიტორთა კავშირის მდივანი და სსრკ კომპოზიტორთა კავშირის სარევიზიო კომისიის წევრი. მისი ხელმძღვანელობით სისტემატურად ტარდებოდა საბავშვო მუსიკის კვირეულები. 1973 წლიდან თბილისის კონსერვატორიის პედაგოგი იყო (ინტსრუმენტირების კლასი). ნაყოფიერად მუშაობს საბავშვო მუსიკის დარგში. დაწერილი აქვს ორი საბავშვო ოპერა — „ქაჯანა“ (1965, დაიდგა 1966) და „ნაცარქექია“ (1972), მრავალი საბავშვო სიმღერა, მუსიკა საბავშვო სრულმეტრაჟიანი და ნახატი ფილმებისათვის („მანანა“, „მტრობა“, „ხელმარჯვე ოსტატი“, „ჩხიკვთა ქორწილი“, „წუნა და წრუწუნა“, „რწყილი და ჭიანჭველა“, „სათაგური“ და სხვა), 2 საორკესტრო სიუიტა ბალეტ „მზის ქორწილისათვის“ (1954), სიმფონიური, კამერულ–ინსტრუმენტული და საგუნდო ნაწარმოებები, მუსიკა დრამატული სპექტაკლებისათვის, ხუთი რომანსი ანა კალანდაძის ლექსებზე და სხვა. დაჯილდოებულია ღირსების ორდენით (1997).
გარდაიცვალა 2014 წლის 17 თებერვალს, 89 წლის ასაკში. დაკრძალულია თბილისში, საბურთალოს პანთეონში.
რესურსები ინტერნეტში
ქართველი კომპოზიტორები
დაბადებული 13 მარტი
დაბადებული 1924
გარდაცვლილი 17 თებერვალი
გარდაცვლილი 2014
თბილისის საპატიო მოქალაქეები (2011)
ბორჯომის საპატიო მოქალაქეები
თბილისში დაბადებულები
მ
შოთა რუსთაველის სახელობის პრემიის ლაურეატები
საქართველოს ღირსების ორდენის კავალრები
საქართველოს სსრ-ის სახალხო არტისტები
კატეგორია:საბურთალოს პანთეონში დაკრძალულები
ვილიანუევა-დე-ლა-ვერა

ვილიანუევა-დე-ლა-ვერა — მუნიციპალიტეტი ესპანეთში, შედის ესტრემადურის ავტონომიური გაერთიანების კასერესის პროვინციის ლა-ვერის კომარკის შემადგენლობაში. ფართობი — 132,0 კმ². მოსახლეობა — 2062 კაცი (2020 წ.).
იხილეთ აგრეთვე
კასერესის მუნიციპალიტეტები
რესურსები ინტერნეტში
ვილიანუევა-დე-ლა-ვერის მუნიციპალიტეტის ოფიციალური საიტი
სქოლიო
კასერესის მუნიციპალიტეტები
Lasioglossum pauperatum

Lasioglossum pauperatum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1832 წელს.
იხილეთ აგრეთვე
Lasioglossum-ის სახეობების სია
სქოლიო
pauperatum
Dream Theater

Dream Theater — ამერიკული პროგრესული მეტალ-ჯგუფი, ჩამოყალიბებული 1985 წელს სახელწოდებით „Majesty“. მისი დამაარსებლები იყვნენ მაიკ პორტნოი, ჯონ მაიანგი და ჯონ პეტრუჩი. მიუხედავად იმისა, რომ დრო და დრო შემადგენლობა იცვლებოდა, Dream Theater-ში კვლავ რჩებოდნენ ორიგინალური წევრები. 2010 წელს პორტნოიმ ოფიციალურად დატოვა კოლექტივი, სხვა წევრებთან უთანხმოების გამო.
წლების მანძილზე Dream Theater იქცა წარმატებულ ჯგუფად პროგრესული მეტალის ჟანრში. მიუხედავად იმისა, რომ მისი ყველაზე პოპულარული სიმღერა იყო Pull Me Under (1992), დღემდე ჯგუფის ჩანაწერები წარმატებით იყიდება.
გარდა ყველაფრისა, Dream Theater ცნობილია იმით, რომ მისი მონაწილეები სხვა პროექტებშიც ჩნდებიან. მაგალითად, ჯონ პეტრუჩი მონაწილეობდა G3-ის პროექტში. მაიკ პორტნოი ამჟამად სუპერჯგუფ Transatlantic-ის წევრია.
2009 წელს ჯგუფის ალბომმა Black Clouds & Silver Linings წარმატება იქონია ბილბორდის საუკეთესო 200-ეულში (#6) და ევროპულ ჩარტში.
25 აპრილს, 2011, ჯგუფმა დაიწყო დოკუმენტური სერია სამ ეპიზოდში, The Spirit Carries on, მაიკ პორტნოის შესაცვლელად.
2011 წლის 29 აპრილს, Dream theater ოფიციალურად აცხადებს, რომ მაიკ მანჯინი არის მათი ახალი დრამერი .
დისკოგრაფია
სტუდიური ალბომები
When Dream and Day Unite (1989)
Images and Words (1992)
Awake (1994)
Falling into Infinity (1997)
Metropolis Pt. 2: Scenes from a Memory (1999)
Six Degrees of Inner Turbulence (2002)
Train of Thought (2003)
Octavarium (2005)
Systematic Chaos (2007)
Black Clouds & Silver Linings (2009)
A Dramatic Turn of Events (2011)
Dream Theater (2013)
The Astonishing (2016)
Distance over Time (2019)
A View from the Top of the World (2021)
რესურსები ინტერნეტში
ოფიციალური საიტი
ოფიციალური ინგლისურენოვანი ფან-კლუბი
Dream Theater
ამერიკული როკ-ჯგუფები
ამერიკული პროგრესული მეტალ ჯგუფები
1980-იანი წლების მუსიკალური ჯგუფები
1990-იანი წლების მუსიკალური ჯგუფები
2000-იანი წლების მუსიკალური ჯგუფები
ამერიკული პროგრესული როკ-ჯგუფები
Crassispira cerithina

Crassispira cerithina is a species of sea snail, a marine gastropod mollusk in the family Pseudomelatomidae.
Kantor et al. showed in 2017 that this species actually forms a species complex and recognized two new species; Crassispira aurea and Crassispira procera
Description
The length of the shell varies between 15 mm and 24 mm.
The shell is dark chocolate, covered by rows of lighter colored granulations, caused by the decussation of small flexuous rather numerous longitudinal ribs and elevated revolving lines. The aperture is light chocolate.
Distribution
This marine species occurs in the Indo-West Pacific off Mauritius, the Philippines, Japan, the Fiji Islands and off Queensland, Australia.
References
Anton, H.E. 1838. Verzeichniss der Conchylien welche sich in der Sammlung von Hermann Eduard Anton befinden. Halle : Eduard Anton xvi + 110 pp.
Reeve, L.A. 1843. Monograph of the genus Pleurotoma. pls 1–18 in Reeve, L.A. (ed.). Conchologica Iconica. London : L. Reeve & Co. Vol. 1.
Hedley, C. 1922. A revision of the Australian Turridae. Records of the Australian Museum 13(6): 213–359, pls 42–56
Powell, A.W.B. 1967. The family Turridae in the Indo-Pacific. Part 1a. The Turrinae concluded. Indo-Pacific Mollusca 1(7): 409-443, pls 298-317
Springsteen, F.J. & Leobrera, F.M. 1986. Shells of the Philippines. Manila : Carfel Seashell Museum 377 pp., 100 pls.
Wilson, B. 1994. Australian marine shells. Prosobranch gastropods. Kallaroo, WA : Odyssey Publishing Vol. 2 370 pp.
External links
cerithina
Gastropods described in 1840
მიკილსკე (ბერისლავის რაიონი)

მიკილსკე (ბერისლავის რაიონი)
მიკილსკე — სოფელი უკრაინაში. მდებარეობს ხერსონის ოლქის ბერისლავის რაიონში. 2013 წელს სოფლის მოსახლეობა 161 კაცს შეადგენდა.
რესურსები ინტერნეტში
სოფლის ამინდი
ბერისლავის რაიონის სოფლები
მინუტი

მინუტი — ბრტყელი კუთხის ერთეული, რომელიც უდრის გრადუსის 1/60 და აღინიშნება ′-ით. მეტრული მინუტი მართი კუთხის ერთი მეათიათასედი ნაწილია და აღინიშნება c-ით. მინუტი გამოიყენება გეოგრაფიული კოორდინატების გამოსახვისათვის.
ლიტერატურა
გეომეტრია
ბრტელი კუთხის საზომი ერთეულები
რეკეტი

რეკეტი — სისტემატური გამოძალვა. შემოსავლის ან სხვაგვარი ქონებრივი სარგებლის სისტემატურად მიღების მიზნით წარმოებული არაერთჯერადი და ორგანიზებული საქმიანობა, რომელიც დაკავშირებულია განზრახ დანაშაულის ჩადენასთან.
ლიტერატურა
ზურაბიშვილი დ., გობრონიძე გ., სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.
ორგანიზებული დანაშაული
დანაშაულები
მაფია
ბეჟან (მრავალმნიშვნელოვანი)

ბეჟან (მრავალმნიშვნელოვანი)
საკუთარი სახელი ბეჟან შეიძლება აღნიშნავდეს ერთ-ერთ შემდეგ პიროვნებათაგანს:
ბეჟან არაგვის ერისთავი — ერისთავი 1741-1743
ბეჟან I დადიანი — ოდიშის მთავარი
ბეჟან-ხანი — კახეთის გამგებელი
იგუანასებრნი

იგუანასებრნი — ქვეწარმავლების ოჯახი ხვლიკისნაირთა ქვერიგისა. ცნობილია 50-ზე მეტი გვარი, რომელთაგან აღსანიშნავია იგუანი (Iguana), ანოლისი, ბასილისკუსი, ფრინოსომა და სხვა, სულ 700-მდე სახეობა. გავრცელებული არიან დასავლეთ ნახევარსფეროში, ფიჯის კუნძულებზე და სხვა. უმრავლესობა დებს კვერცხებს, ზოგი კვერცხცოცხლადმშობია. იგუანასებრნთა ხორცი და კვერცხი იჭმება.
ლიტერატურა
Inquisitor latiriformis

Inquisitor latiriformis — მოლუსკების ტიპის მუცელფეხიანთა კლასის ერთ-ერთი წარმომადგენელი. მიეკუთვნება Turridae-ს ოჯახს.
სქოლიო
მუცელფეხიანები
Dorylus schoutedeni

Dorylus schoutedeni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dorylus-ს გვარიდან. მიეკუთვნება Dorylinae-ს ქვეოჯახს..
სქოლიო
ჭიანჭველები
გამთამაშებელი (კალათბურთი)

გამთამაშებელი (კალათბურთი)
გამთამაშებელი — პოზიცია საკალათბურთო გუნდში. ამ ამპლუის მოთამაშეს განვითარებული უნდა ჰქონდეს მაღალი სისწრაფე, მოხერხებულობა და ბურთის ტარების უნარი (დრიბლინგი). გამთამაშებლის საშუალო სიმაღლეა 175-191 სმ.
რესურსები ინტერნეტში
FOXSports.com - Best all-time point guards.
კალათბურთი
he:כדורסלן#תפקידים
Cataglyphis gaetulus

Cataglyphis gaetulus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Cataglyphis-ის გვარიდან.
სქოლიო
Cataglyphis
აბაკანის სტეპი

აბაკანის სტეპი — სტეპი მინუსინსკის ქვაბულის ჩრდილო-დასავლეთ ნაწილში (რუსეთის ფედერაცია, კრასნოიარსკის მხარე), მდინარე ენისეის მარცხენა ნაპირზე, რელიეფი ვაკეა, დასავლეთით ბორცვიანი. სიმაღლე ზღვის დონიდან 200-500 მ. წაბლა და შავმიწა ნიადაგზე ჭარბობს ვაციწვერიან-წივანიანი ველები. ბევრია პატარა ტბა.
ლიტერატურა
რუსეთის სტეპები